मौजूदा कांग्रेस को जरूरत अपने ही महापुरुषों से सीख लेने की भी है। इतिहास में जाएं, तो 1962 के भारत-चीन युद्ध के बाद 1963 के गणतंत्र दिवस परेड में नेहरू जी ने आरएसएस को भी आमंत्रित किया था। तब उसके 3500 स्वयंसेवकों ने गणवेश में राजपथ पर परेड की थी। 1965 युद्ध के समय लाल बहादुर शास्त्री ने राष्ट्रीय स्वयं सेवक संघ से मदद मांगी थी और उन्होंने मदद भी की थी। जबकि महात्मा गांधी ने 1934 में आरएसएस के एक शिविर की यात्रा की थी। कहते हैं कि शिविर के अनुशासन और वहां छुआछूत का नामो-निशान न देखकर बापू काफी प्रभावित हुए थे।